Карпаратыўная калекцыя Белгазпрамбанка

**Карпаратыўная калекцыя Белгазпромбанка** — збор твораў мастацтва Белгазпрамбанка, які налічвае больш за 100 артэфактаў. Ядро калекцыі складаюць творы мастакоў Парыжскай школы — ураджэнцаў Беларусі. Калекцыя фарміруецца ў рамках рэалізацыі нацыянальнага гісторыка-культурнага праекта «Арт-Беларусь». 35 экспанатаў збору ўключаны ў Дзяржаўны спіс гісторыка-культурных каштоўнасцяў Рэспублікі Беларусь.

## Гісторыя 
Пачатак фарміравання калекцыі быў пакладзены ў 2011 годзе, калі Белгазпрамбанк у цесным узаемадзеянні з Нацыянальнай камісіяй па справах ЮНЕСКА (тагачасны старшыня камісіі — Уладзімір Шчасны) набыў у Надзін Нешавер, эксперта па Парыжскай школе 1905—1939 гг., шэраг твораў Пінхус Крэменя, Міхаіла Кікоіна, Восіпа Любіча, Шрага Царфіна — мастакоў Парыжскай школы яўрэйскага паходжання, якія нарадзіліся на Беларусі.

Далейшае папаўненне калекцыі банк ажыццяўляў праз пакупкі на сусветных аўкцыёнах («Крысціс», «Сотбіс», «Артк’юрыал», «Макдугалс») і ў прыватных уладальнікаў. У 2012 годзе на таргах «Крысціс» у Лондане Белгазпрамбанк набыў працы Марка Шагала «Закаханыя» (1981) і Хаіма Суціна «Вялікія лугі ў Шартры з віядукам» (каля 1934) — першыя ў Беларусі арыгінальныя жывапісныя творы гэтых сусветна вядомых мастакоў. Аднак, найбольш каштоўным набыццём Белгазпрамбанка стала карціна Суціна «Ева», набытая на аўкцыёне «Сотбіс» у 2013 годзе за 1 805 000 долараў — самы дарагі мастацкі твор, набыты за гады незалежнасці Беларусі.

У 2018 годзе ў Беларусі з’явілася трэцяя праца Суціна — палатно «Заснулая з кнігай. Мадлен Кастэн». Партрэт набыты банкам у Вялікабрытаніі за £ 359 тыс.

## Мастакі калекцыі 
### Мастакі Парыжскай школы з Беларусі 
* Леон Індэнбаўм
* Міхаіл Кікоін
* Пінхус Крэмень
* Восіп Любіч
* Аскар Мешчанінаў
* Хаім Саламонавіч Суцін
* Восіп Цадкін
* Файбіш-Шрага Царфін
* Марк Шагал

### Аўтары, блізкія да мастакоў Парыжскай школы 
* Леон Бакст
* Рыгор Глюкман
* Дзмітрый Сцялецкі

### Аўтары праекта «Арт-Беларусь» 
* Валянцін Ваньковіч
* Сімяон Полацкі
* Рыгор Баброўскі

## Выставы 
## Галерэя 

Файл:Chaim Soutine EVA.jpg|Хаім Суцін «Ева». Палатно, алей. 65×54 см. 1928. З карпаратыўнай калекцыі Белгазпрамбанка
Файл:Bakst Costume design for L'Oiseau de feu 1922.jpg|Леон Бакст «Эскіз касцюма Жар-птушкі да балета „Жар-птушка”». Папера; аловак, акварэль і гуаш, узмоцненыя срэбрам і золатам. 68x49 см. 1922. З карпаратыўнай калекцыі Белгазпрамбанка
Файл:Портрет Томаша Зана (1837).jpg|Валянцін Ваньковіч «Партрэт Тамаша Зана». Палатно, алей. 85,2 х 69 см. 1837-1839. З карпаратыўнай калекцыі Белгазпрамбанка
Файл:Oleszkiewicz Portrait of a lady with a blue shawl.jpg|Іосіф Аляшкевіч «Партрэт дамы ў сіняй шалі». Палатно, алей.  65 х 56 см. 1810-я. З карпаратыўнай калекцыі Белгазпрамбанка
Файл:Малая подорожная книжка.jpg|Францыск Скарына «Малая падарожная кніжка» (каля 1522). З карпаратыўнай калекцыі Белгазпрамбанка
Файл:Симеон Полоцкий «Жезл правления» (1667).jpg|Сімяон Полацкі «Жазло праўлення» (1667). З карпаратыўнай калекцыі Белгазпрамбанка

## Крыніцы 
## Літаратура 
* 

Катэгорыя:Калекцыі
Катэгорыя:Калекцыянеры мастацтва
Катэгорыя:Калекцыянеры Беларусі
Катэгорыя:Гісторыка-культурныя каштоўнасці Рэспублікі Беларусь
Катэгорыя:Мастацтва Беларусі
Катэгорыя:Белгазпрамбанк